CELEX: 31987R3861
Language: el
Date: 1987-12-22 00:00:00
Title: Κανονισμός (ΕΟΚ) αριθ. 3861/87 της Επιτροπής της 22ας Δεκεμβρίου 1987 για την αναστολή των δασμών στις συναλλαγές μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 στον τομέα του βοείου κρέατος

Avis juridique important

|

31987R3861

Κανονισμός (ΕΟΚ) αριθ. 3861/87 της Επιτροπής της 22ας Δεκεμβρίου 1987 για την αναστολή των δασμών στις συναλλαγές μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 στον τομέα του βοείου κρέατος  

Επίσημη Εφημερίδα αριθ. L 363 της 23/12/1987 σ. 0032 - 0032

***** ΚΑΝΟΝΙΣΜΟΣ (ΕΟΚ) αριθ. 3861/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  για την αναστολή των δασμών στις συναλλαγές μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 75 παράγραφος 4,  Εκτιμώντας:  ότι ο κανονισμός (ΕΟΚ) αριθ. 653/87 του Συμβουλίου (1), έχει προβλέψει την εφαρμογή κοινών τιμών στην Ισπανία στον τομέα του βοείου κρέατος· ότι οι πρόσφατες αναπτύξεις της παραγωγής και της αγοράς των προϊόντων του εν λόγω τομέα καθιστά επιθυμητή την αποδέσμευση των συναλλαγών στον τομέα αυτό και οδήγησαν την Ισπανία να υποβάλει αίτηση επ' αυτού· ότι θα πρέπει, κατά συνέπεια, να προβλεφθεί η αναστολή έως 50 % των δασμών που εφαρμόζονται για τα προϊόντα αυτά· ότι, αναμένοντας μια νέα εξέταση της καταστάσεως της αγοράς και την ενδεχόμενη έγκριση νέων μέτρων με τη διαδικασία του άρθρου 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 467/87 (3), θα πρέπει να περιοριστεί η εν λόγω αναστολή στο πρώτο εξάμηνο του 1988·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Μέχρι τις 30 Ιουνίου 1988, οι δασμοί που προκύπτουν από τις διατάξεις του άρθρου 75 σημείο 1 της πράξης προσχώρησης και εφαρμόζονται στις ανταλλαγές μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 στα προϊόντα που υπάγονται στον κανονισμό αριθ. 805/68 αναστέλλονται έως 50 % από την 1η Ιανουαρίου 1988.  2. Πριν από τις 30 Ιουνίου 1988, η Επιτροπή θα επανεξετάσει την κατάσταση της ισπανικής και της κοινοτικής αγοράς για ενδεχόμενη έγκριση κατάλληλων μέτρων σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 63 της 6. 3. 1987, σ. 1.  (2) ΕΕ αριθ. L 148 της 28. 6. 1968, σ. 24.  (3) ΕΕ αριθ. L 48 της 17. 2. 1987, σ. 1.